Zille bekommerd oor gewelddadige stakingsVragmotor wat by Afrox in Epping op 3 Oktober aan die brand gesteek is Ten minste 29 voertuie is regoor die provinsie met klippe gegooi of aan die brand gesteek sedert die werkers twee weke gelede met hul staking begin het. Een trok is Woensdag by ‘n winkelsentrum in Nyanga met ‘n petrolbom aan die brand gesteek, berig EWN. ‘n Ander voertuig is op die N2 naby Borcheds Quarry met klippe bestook. Zille sê sy het met die ministerie van die polisie vergader om die geweld van die volgehoue stakings te bespreek. “Die vlak van geweld in stakings en ander betogings in Suid-Afrika is vreeslik en hoort nie in ‘n grondwetlike demokrasie nie,” het sy gesê. Intussen het die voormalige ambassadeur van Argentinië in Suid-Afrika gewaarsku dat die huidige vlaag van stakings dringend bespreek moet word, anders sal dit buitelandse beleggers ontmoedig. Tony Leon het Woensdag die Nasionale Persklub in Newlands toegespreek. Hy het gesê die stakings in die land is ‘n rooi vlag vir beleggers. Leon het gewaarsku dat beleggers die land se vaardigheid om arbeidsdispute te beheer in twyfel sal trek. Vragmotorbestuurders dring aan op ‘n 18% verhoging vir die volgende twee jaar.